
Ministru kabineta noteikumi Nr. 654
Rīgā 2025. gada 4. novembrī (prot. Nr. 46 35. §)
Grozījumi Ministru kabineta 2011. gada 6. septembra noteikumos Nr. 696 "Zemes dzīļu izmantošanas licenču un bieži sastopamo derīgo izrakteņu ieguves atļauju izsniegšanas kārtība, kā arī publiskas personas zemes iznomāšanas kārtība zemes dzīļu izmantošanai"
Izdoti saskaņā ar likuma "Par zemes dzīlēm" 4. panta piektās daļas 1. punktu,
5. panta ceturtās daļas 1. punktu, 8. panta otrās daļas 4. punktu, 10. panta pirmās daļas 1. un
3. punktu, otro, 2.1 , septīto, desmito un vienpadsmito daļu un
12.2 panta pirmo un trešo daļu
· Izdarīt Ministru kabineta 2011. gada 6. septembra noteikumos Nr. 696 "Zemes dzīļu izmantošanas licenču un bieži sastopamo derīgo izrakteņu ieguves atļauju izsniegšanas kārtība, kā arī publiskas personas zemes iznomāšanas kārtība zemes dzīļu izmantošanai" (Latvijas Vēstnesis, 2011, 153. nr.; 2016, 159. nr.; 2019, 79. nr.; 2024, 132. nr.) šādus grozījumus:
· 1. Izteikt 1.11. apakšpunktu šādā redakcijā:
· "1.11. publiskai personai piederošas zemes iznomāšanas un nomas maksas aprēķināšanas kārtību, ja attiecīgo teritoriju (viena vai vairākas zemes vienības, kas savstarpēji robežojas vai veido vienu nomas objektu) iznomā zemes dzīļu izmantošanai (izņemot pazemes ūdeņu ieguvi) (turpmāk – zemesgabals);".
· 2. Papildināt ar 3.1 punktu šādā redakcijā:
· "3.1 Licenci ogļūdeņražu meklēšanai, izpētei vai ieguvei izsniedz dienests saskaņā ar noteikumiem par ogļūdeņražu meklēšanu, izpēti un ieguvi."
· 3. Izteikt 27.3. apakšpunktu šādā redakcijā:
· "27.3. dienesta izdotos tehniskos noteikumus, ja tādi jāsaņem atbilstoši normatīvajiem aktiem par kārtību, kādā dienests izdod tehniskos noteikumus, vai dienesta atzinumu par ietekmes uz vidi novērtējuma ziņojumu;".
· 4. Izteikt 56.302. apakšpunktu šādā redakcijā:
· "56.302. ja publiska persona iznomā zemesgabalu zemes dzīļu izmantošanai un normatīvie akti paredz citu nomas maksas aprēķināšanas kārtību;".
· 5. Papildināt ar 56.303. apakšpunktu šādā redakcijā:
· "56.303. ja ir mainījusies zemesgabala kadastrālā vērtība."
· 6. Papildināt ar 56.37 punktu šādā redakcijā:
· "56.37 Ja nomas attiecības uz zemesgabalu ir nodibinātas atbilstoši normatīvajiem aktiem par ogļūdeņražu meklēšanu, izpēti un ieguvi, ogļūdeņražu meklēšanas un izpētes periodā nomas maksa gadā ir 1,5 % no zemesgabala kadastrālās vērtības. Uzsākot ogļūdeņražu ieguvi, nomas maksa gadā ir atbilstoši sertificēta vērtētāja noteiktajai zemesgabala tirgus nomas maksai. Nomnieks kompensē iznomātājam pieaicinātā sertificētā vērtētāja atlīdzību."
· 7. Izteikt 65.2. apakšpunktu šādā redakcijā:
· "65.2. lai saņemtu de minimis atbalstu, nomnieks atbilstoši normatīvajiem aktiem par de minimis atbalsta uzskaites un piešķiršanas kārtību kopā ar pieteikumu iesniedz iznomātājam de minimis atbalsta uzskaites sistēmā sagatavotās veidlapas izdruku vai norāda de minimis sistēmā izveidotās un apstiprinātās atbalsta pretendenta veidlapas identifikācijas numuru;".
· 8. Izteikt 65.5. apakšpunktu šādā redakcijā:
· "65.5. iznomātājs atbalsta piešķiršanas dienā ir pārbaudījis nomnieka iesniegtās informācijas, dokumentu un pieteikuma atbilstību Komisijas regulas Nr. 2023/2831 nosacījumiem de minimis atbalsta piešķiršanai;".
· 9. Izteikt 65.6. apakšpunktu šādā redakcijā:
· "65.6. de minimis atbalstu uzskata par piešķirtu no dienas, kad iznomātājs un nomnieks noslēdz līgumu par de minimis atbalsta piešķiršanu;".
· 10. Izteikt 65.7. apakšpunktu šādā redakcijā:
· "65.7. iznomātājs uzskaita de minimis atbalstu, ievērojot normatīvos aktus par de minimis atbalsta uzskaites un piešķiršanas kārtību;".
· 11. Izteikt 65.9. apakšpunktu šādā redakcijā:
· "65.9. iznomātājs un nomnieks reģistrēto informāciju par de minimis atbalstu glabā 10 gadus no atbalsta piešķiršanas dienas;".
· 12. Papildināt ar 67. punktu šādā redakcijā:
· "67. Publiska persona un komersants, kas veic ogļūdeņražu meklēšanu, izpēti vai ieguvi, līdz 2025. gada 31. decembrim vienojas par tā nomas līguma izbeigšanu, kas noslēgts pirms 2025. gada 1. maija, un par jauna nomas līguma slēgšanu saskaņā ar šiem noteikumiem."

